als_Latn dik_Latn sag_Latn
Plus
Communication Sh.A.
Politika
e Privatësisë së Rekrutimit
Kjo Politikë ju informon sesi Plus Communication Sh.A. mbledh dhe përdor të dhënat tuaja personale në lidhje me
rekrutimin pranë kësaj shoqërie, online, përmes postës apo dorazi, në përputhje
me kuadrin ligjor dhe rregullator për mbrojtjen e të dhënave personale në
Republikën e Shqipërisë. Dhënia e informacionit tuaj personal lidhur me
rekrutimin ose procesin e aplikimit për punësim konfirmon pëlqimin tuaj për
mbledhjen e këtij informacioni nga Plus Communication Sh.A. dhe
përdorimin, shpërndarjen, mbajtjen apo ndarjen e tij me palë të treta, siç
specifikohet në këtë politikë dhe në legjislacionin shqiptar në fuqi.
Plus Communication Sh.A. (më
poshtë referuar shkurtimisht si “PLUS”) është një shoqëri aksionare e
regjistruar pranë Qendrës Kombëtare të Regjistrimit me NUIS nr. K91811014B, me
datë themelimi 10.06.2009, e cila ushtron aktivitet në fushën e komunikimeve
elektronike e njoftuar rregullisht në bazë të regjimit të autorizimit të përgjithshëm
dhe regjistruar në Regjistrin e Sipërmarrësve të botuar nga Autoriteti i
Komunikimeve Elektronike dhe Postare.
Mbledhja e të
dhënave personale. Kur kërkohen të dhëna lidhur me edukimin dhe punësimin, kontaktimin,
kualifikimin apo preferencat tuaja dhe punën/-ët për të cilat ju aplikoni, ju
mund t’i jepni të dhëna personale PLUS-it.
Gjithashtu, ju mund t’i mundësoni PLUS-it informacion
shtesë, si CV/jetëshkrimi juaj, referenca punësimi apo informacion që lidhet me
të, si dhe kërkesën tuaj për një pagë të caktuar. Gjithashtu, PLUS-i mund të mbledhë
informacion nga palët e treta, për shembull në lidhje me punësimin dhe/ose
referenca për këtë.
PLUS nuk përpunon të dhëna sensitive të përcaktuara në
bazë të nenit 3 të Ligjit Nr. 9887, i datës 10.03.2008 “Për Mbrojtjen e të
Dhënave Personale”.
Përhapje e
vullnetshme. Dhënia e
informacionit personal në lidhje me rekrutimin do të jetë në përputhje me
vullnetin tuaj të lirë dhe vetëm ju përcaktoni masën e të dhënave që ju i jepni
PLUS-it. Lutemi të merrni në konsideratë se nëse vendosni mos t’a jepni këtë
informacion, kjo mund të afektojë vendimmarrjen tonë lidhur me punësimin tuaj.
Përdorimi i të
dhënave personale. Informacioni mund të përdoret për të komunikuar me ju, administrimin e
proceseve të rekrutimit dhe punësimit në PLUS dhe përputhshmërinë me kuadrin
ligjor dhe rregullator, si dhe politikat e brendshme të PLUS-it. Nëse
punësoheni, informacioni mund të përdoret lidhur me punësimin dhe menaxhimin e
korporatës.
PLUS mund të përpunojë të dhënat tuaja personale, së
brendshmi ose me ofruesit e shërbimeve dhe palë të tjera të treta siç mund të
jetë e nevojshme në lidhje me rekrutimin, punësimin, politikat e brendshme të
PLUS-it, kuadrin ligjor dhe rregullator në Republikën e Shqipërisë. PLUS u
kërkon palëve të treta të mbajnë konfidenciale këto të dhëna dhe t’i përdorin
ato vetëm për qëllimin specifik për të cilin është dhënë ky informacion.
PLUS do të ruajë këto të dhëna për 24 muaj nga data e
paraqitjes së tyre ose përditësimit të fundit të kryer prej jush. 12 muaj mbas
paraqitjes ose përditësimit, të dhënat do të anonimizohen dhe nuk do të jenë të
aksesueshme për rishikim.
Nëse jeni të suksesshëm gjatë procesit të rekrutimit dhe
bëheni punëmarrës i PLUS, të dhënat tuaja personale do të jenë pjesë e dosjes
suaj të punëmarrësit, mund të përdorën për qëllime të lidhura me punësimin ose
punën.
Siguria dhe
Konfidencialiteti. Përveç kur
parashikohet ndryshe në këtë politikë ose siç mund të kërkohet për qëllime
ligjore ose rregullatore, PLUS-i trajton të dhënat tuaja personale si
konfidenciale dhe nuk do t’i përhapë ato te palët e treta pa pëlqimin tuaj.
PLUS mban dhe u kërkon ofruesve të vet të shërbimit të marrin masa apo të kryejnë
kontrolle të arsyeshme administrative, teknike dhe fizike për të ruajtur konfidencialitetin
dhe sigurinë e të dhënave tuaja personale.
Punëmarrësit e PLUS-it të cilët mund të kenë akses në të
dhëna personale u është kërkuar dhe kanë marrë përsipër të ruajnë këtë
informacion konfidencial.
PLUS mund të përdorë politika sigurie në ambjentet dhe
sistemet e veta kompjuterike për të mbikëqyrur dhe ruajtur sigurinë. Çdo
mbikëqyrje kryhet në përputhje me legjislacionin e zbatueshëm.
Ruajtja dhe
aksesi. PLUS mund të
ruajë të dhënat tuaja për t’ju marrë në konsideratë për mundësi të tjera
punësimi. Në masën që lejohet nga ligji, PLUS mund të fshijë të dhëna në çdo
kohë dhe ju duhet të ruani një kopje të informacionit tuaj të depozituara te
ne.
Ju mund të keni akses dhe të korrigjoni të dhënat tuaja
personale duke na shkruar në adresën elektronike ose postare të përcaktuar më
poshtë në këtë politikë.
Përgjegjësitë
tuaja. Ju jeni
përgjegjës për informacionin që i jepni apo i mundësoni PLUS dhe duhet të
siguroheni që ky informacion është i vërtetë. Ju duhet të siguroheni që ky
informacion nuk përmban materiale që shkelin të drejta të palëve të treta dhe
që është në përputhje të plotë me ligjin dhe nuk mund të jetë objekt i
pretendimeve ligjore. Për më tepër, nëse jepni informacione që kanë të bëjnë me
persona të tjerë, si p.sh individë që mund të jenë referenca juaj, ju jeni
përgjegjës për t’i njoftuar ata/ato dhe të merrni të gjitha pëlqimet e
nevojshme në mënyrë që PLUS të mbledhë dhe të përdorë të dhënat e përshkruara
në këtë politikë.
E përgjithshme. PLUS mund t’a përditësojë këtë politikë
kohë pas kohe dhe versioni në fuqi do të jetë gjithmonë online. Nëse ju keni
pyetje, ankesa apo kërkesa lidhur me këtë politike ose zbatimin e saj, si dhe
dëshironi të korrigjoni të dhënat tuaja, lutemi na shkruani online në adresën: hr@plus.al ose
me postë në adresën:
Plus Communication SH.A.
Rr. “Ibrahim Rugova”, Godina e Re pranë Gardës së
Republikës, Kati i dytë, Tiranë.
PLUS, brenda 30 ditëve nga data e marrjes së ankesës apo
kërkesës, do t’ju informojë mbi kërkesën tuaj dhe informacioni për të dhënat
komunikohet në formën, në të cilën ishin në kohën kur është bërë kërkesa. Në
rast se nuk ju jepet informacioni, PLUS duhet t’ju shpjegojë arsyet e
mosdhënies së informacionit.
Kjo Politikë e Privatësisë së Rekrutimit hyn në fuqi në
datën e publikimit të saj në faqen zyrtare të PLUS.
fra_Latn kab_Latn ces_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lua_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fra_Latn als_Latn als_Latn als_Latn als_Latn als_Latn als_Latn als_Latn als_Latn als_Latn